Nettegneserie

En nettegneserie er en digital tegneserie som publiseres på internett. Nettegneserier omfatter tradisjonelt tegneserier som leses gjennom en internettleser, men også gjennom smarttelefonene sine applikasjoner som for eksempel Instagram, Tapas og Webtoon.

Antall lesere av nettegneserier varierer. Noen av de største har over én million lesere. Nettegneserier er som tradisjonelle tegneserier og kan finnes i enkeltruter, stripeformat og som grafiske romaner. Noen tegneserieskapere, som for eksempel Daniel Merlin Goodbrey, utnytter mulighetene digitale media tilbyr og skaper mer eksperimentelle og unike tegneserier. Et norsk eksempel på dette er Jenny Jordal sin skrolleaktiverte tegneserie Hvorfor Ananas heter Ananas.  Nettegneserier finnes i alle sjangre og stiler, på lik linje med tradisjonelle trykte tegneserier.

Mange tegneserieskapere offentliggjør nettegneserier som senere blir samlet i trykte bøker, eller blir publisert i aviser og tidskrifter. En norsk tegneserieskaper som kan leses både på nett og på trykk er Hanne Sigbjørnsens serie Tegnehanne].

Tapas, Webtoon og norske Nettserier.no er nettegneserieportaler, der skapere kan publisere tegneseriene sine på en felles plattform, og nå ut til leserne. Fenomenet med slike portaler oppsto tidlig på 2000-tallet, og idag er Webtoon den ledende og mest brukte portalen i internasjonal størrelsesorden.

Det finnes ulike presentasjonsformer som brukes i nettegneserier, og de mest utbredte er sideformatet, skrolleformatet og sveipe-formatet. Skrolleformatet blir også omtalt som webtoons, basert på portalen Webtoon og koreanske nettegneserier, hvor dette formatet er hovedformen.

 Referanser 

Eksterne lenker
 Arild av Erik Andreas Vik, på nett siden 2003
 Dadaph Serraph av Bård Lilleøien, på nett siden 2006.
 DiS in Space av Bård Lilleøien
 Hvorfor Ananas heter Ananas av Jenny Jordal, på nett siden 2014
 Inadekvat av Erik Andreas Vik, på Instagram siden 2019
 Intet nytt fra hjemmefronten av Therese G. Eide, på Instagram siden 2016
 L-Innsikt av Linn Isabel Eielsen, på Instagram siden 2020
 Ovis Ariesaurus Rex av Fredrik Rysjedal, på nett siden 2016
 Plastikkbarna av Fredrik Rysjedal, på nett siden 2021
 Sukk av Fredrik Rysjedal, på nett siden 2019
 Tegnehanne, av Hanne Sigbjørnsen